《峡口》
宋代·宋肇

万里西南路，瞿唐据上游。
峡分山对立，江合水争流。
蛟鳄从来患，风波自古愁。
几时飞两桨，归去幔帆秋。

作者简介：宋肇，字楙宗。哲宗元祐元年（一○八六）为通直郎，监在京市易务（《续资治通鉴长编》卷三八三）。九年，以朝奉郎充夔州路转运判官（《全蜀艺文志》卷三四《夔州重葺三峡堂记》）。今录诗八首。